laion/Wikipedia-Exotic huggingface dataset:
Koit Püss

Koit Püss (4. aprill 1929 Uniküla – 15. mai 2014 Tallinn) oli eesti maalikunstnik, kes tegutses valdavalt plakati- ja monumentaalkunsti valdkonnas. Koit Püss sündis taluniku perekonnas Väike-Maarja kihelkonnas Virumaal. 1942. aastal lõpetas ta Kurtna algkooli, 1947. aastal Väike-Maarja Gümnaasiumi. 1948. aastal astus Tallinna Riiklikku Tarbekunsti Instituuti dekoratiiv-monumentaalkunsti osakonda. 1954. aastal omandas ta Eesti NSV Riiklikus Kunstiinstituudis maalikunstniku diplomi. Alates 1967. aastast oli ta NSV Liidu Kunstnike Liidu liige. Koit Püss on töötanud Tallinna Draamateatris dekoratsioonide maalijana, vabakutselise kunstnikuna, plakatikunstnikuna. Aastatel 1965–1969 oli ta Eesti Raamatu plakati ja postkaardi osakonna kunstiline toimetaja, Kunstnike Liidu plakatisektsiooni esimees. Aastatel 1969–1988 töötas Moskvas kirjastuse Plakat kunstinõukogus ning tegi ka ise mitmeid plakateid, mille eest sai 1971. ja 1981. aastal NSV Liidu Rahvamajanduse Saavutuste Näituste hõbemedali. Koit Püss tegutses ka monumentaalkunstnikuna. Aastatel 1977–1985 kuulus ta Monumentaal-Dekoratiivkunsti Kombinaadi koosseisu. Tema esimene mahukam monumentaalkunsti töö oli Moskva Pioneeride Palee suur reljeef aktuste saalis. Sellele lisandus mitmeid reljeefe, mosaiike, pannoosid ja skulptuure Nõukogude Liidus, näiteks Simferopolis, Orenburgis, Krasnodari krais jne. Koit Püssi isikuarhiiv Eesti Kunstimuuseumi arhiivis
Arhiveerimine

Arhiveerimine on toiming, mille käigus eraldatakse dokumendid aktiivsest keskkonnast ning tagatakse nende kaitse kadumise, hävitamise ja muutmise eest ning kasutatavus tulevikus. Vajadus dokumentide arhiveerimiseks tekib siis, kui esmane vajadus dokumentide kasutamise järele on kadunud, kuid neid ei tohi veel hävitada (s.t. nende säilitustähtaeg ei ole möödunud). Sellisel juhul on otstarbekas dokumendid digitaalsest dokumendihalduse süsteemist välja võtta ja arhiveerida.
Jonathan Copete

Jonathan Copete Valencia (sündinud 23. jaanuaril 1988 Calis) on Colombia jalgpallur, kes mängib Brasiilia kõrgliigaklubis Avaí. Ta mängib üldiselt vasaku äärepoolkaitsja kohal, kuid võib samuti mängida ründajana. Copete alustas profikarjääri 2005. aastal Venezuelas. 2011. aastal siirdus ta kodumaa klubisse Santa Fe. 2012. aasta kevadhooajal oli klubi võtmemängijaks riigi meistriks tulekul. Aastatel 2012–2014 mängis ta Argentinas Vélezi ridades. 9. juulil 2015 liitus ta teise Colombia kõrgliigaklubiga, Atlético Nacionaliga. Ta aitas 2015. aasta sügishooajal Nacional Columbia meistriks tulla. 2016. aasta mais liitus Copete Brasiilia kõrgliigaklubiga Santos. Ta tegi klubi meeskonnas debüüdi 23. mail kõrgliiga mängus Grêmio vastu, sekkudes mängu teise poolaja alguses. Ta lõi selles mängus ka värava, kuid Santos kaotas mängu 2:3. Kokku lõi ta 2016. aasta hooajal Santose kasuks kümme väravat. 9. juulil 2017 sai ta 3:2 võidumängus São Paulo vastu kirja kübaratriki. 2019. aastal mängis ta Santosest laenul Mehhiko kõrgliigaklubis Pachuca ja 2020. aastal Tšiili kõrgliigaklubis Everton. 2021. aastal liitus ta Avaíga. Copete kutsuti Colombia koondisse 2016. aasta novembris MM-i valikmänguks Tšiiliga. 15. novembril tegi ta Tšiili vastu koondisedebüüdi. Independiente Santa Fe Categoría Primera A: 2012 Torneo Apertura Vélez Sarsfield Argentina Primera División: 2012–13 Torneo Inicial Atlético Nacional Categoría Primera A: 2015 Torneo Finalización "Santos acerta contratação de Copete e negocia apenas data da chegada". Globo Esporte. 23.5.2016. Vaadatud 19.3.2018 "Salsa tranquila": primeiro pedido de música de Copete quebra a internet". Globo Esporte. 9.7.2017. Vaadatud 19.3.2018 "Convocação da Colômbia tem Copete, Mina e volta de Falcao após um ano". Globo Esporte. 4.11.2016. Vaadatud 19.3.2018 Jonathan Copete soccerway.com lehel
Tallinna FC Zapoos

Tallinna FC Zapoos on 2013. aastal loodud Eesti jalgpalliklubi, mille koduväljak on Infoneti Lasnamäe Jalgpallistaadion. Nad võtsid 2021 aasta lll liiga Põhja piirkonna ja väikesed karikavõistlused. Tallinna FC Zapoos loodi 2013. aastal Rahvaliiga meeskonnana, 2017. aastal mängis meeskond IV liigas end 4. kohale, 2018. aastal jätkasid mehed võistlemist III liiga Põhja piirkonnas. Tallinna FC Zapoos koosneb 29 jalgpallurist, kelle keskmine vanus on 19,5 aastat. Meeskonna juhatusse kuuluvad Robert Krikk, Marken Malm ja Karl Mihkel Pohga. Meeskonna kapten on Marken Malm. Parimate väravalööjate arvestus alates sellest ajast, kui liituti Eesti jalgpalli liigasüsteemiga.
Koonlased

Koonlased on koonuliste seltsi kuuluv putukate sugukond, mille leviala ulatub üle kogu Euraasia ja Põhja-Ameerikas kuni Mehhikoni. Sugukonda kuulub üle 360 liigi. Pea suiste osa on pikenenud koonuks, millest on sugukond saanud ka oma eestikeelse nime. Keha on tavaliselt kollakas-pruun. Neil on kaks paari, enamasti mustrilist tiiba, mis puhkeolekus pannakse seljale nii, et pealtvaates tekib v-kujuline profiil. Isaste tagakehal paiknevad genitaalid on otsast laienenud ja meenutavad skorpioni astelt. Selle järgi on sugukond saanud oma nime paljudes teistes keeltes, näiteks Skorpionsfliegen saksa keeles ja Common Scorpionflies inglise keeles. Emaste kitseneva tagakeha tipus on kaks urujätket (cercus). Vastsed meenutavad röövikut. Fossiilsed leiud selle sugukonna liikidest ulatuvad Kesk-Juura ajastikku. Vanimad leiud, mis kuuluvad perekonda Jurassipanorpa, on leitud Sise-Mongooliast. Eestis elab 3–5 liiki koonlasi. Panorpa communis – harilik koonlane Panorpa germanica Panorpa vulgaris Family Panorpidae - Common Scorpionflies bugguide.net Ding, H., et al., (2014). The earliest fossil record of Panorpidae (Mecoptera) from the Middle Jurassic of China. ZooKeys 431: 79-92. zookeys.pensoft.net
GRB 080319B

GRB 080319B oli gammasähvatus (GRB), mille avastas NASA satelliit Swift 19. märtsil 2008 kell 06:12 UTC. Sähvatuse järelhelenduse heleduseks mõõdeti 5,8 tähesuurust ja see oli palja silmaga nähtav umbes kolmkümmend sekundit. GRB 080319B on siiani kaugeim palja silmaga nähtud taevakeha, asudes Maast 7,5 miljardi valgusaasta kaugusel Karjase tähtkujus. Kauguselt järgmine on 2,9 miljoni valgusaasta kaugusel asuv Kolmnurga galaktika. Gammasähvatuse järelhelendus oli samuti 2,5 miljonit korda heledam kui kirkaim seni vaadeldud supernoova SN 2005ap. Samal päeval avastasid teadlased veel kolm gammasähvatust, millest üks toimus samuti Karjase tähtkujus. Samuti suri samal päeval kuulus Briti ulmekirjanik Arthur C. Clarke. GRB 080916C Swift Gamma-Ray Burst Mission Laurits Leedjärv (2009). "Universumi energiapommid". Horisont. Horisont 2/2009. Originaali arhiivikoopia seisuga 19. märts 2018. Vaadatud 19. märts 2018. Robert Naeye (21. märts 2008). "A Stellar Explosion You Could See on Earth!" (inglise keeles). NASA. Originaali arhiivikoopia seisuga 3. märts 2012. Vaadatud 19. märts 2018.{{netiviide}}: CS1 hooldus: tundmatu keel (link) Govert Schilling (21. märts 2008). "Universe's most powerful blast visible to the naked eye". New Scientist (inglise keeles). Vaadatud 19. märts 2018.{{netiviide}}: CS1 hooldus: tundmatu keel (link) "The Double Firing Burst". Euroopa Lõunaobservatooriumi pressiteade GRB 080319B kohta (inglise keeles) GRB 080319B 3D mudel. NASA
Monomaffia

Monomaffia oli Pärnus aastatel 2011–2016 toimunud rahvusvaheline monoteatrifestival. Festivali korraldas Arenduskeskus Pro Magister koostöös Endla teatriga. Festival keskendus eelkõige näitlejale. Kokku toimus viis kolmepäevast festivali: augustis 2011, 2012, 2013, 2014 ja 2016. Festivali kunstiline juht oli 2011–2014 Indrek Taalmaa, 2016. aastal Ingomar Vihmar ja Anne-Ly Sova. 2012. aastal korraldas Monomaffia koostöös Eesti Teatri Agentuuriga mononäidendite võistluse, kuhu oodati algupäraseid mononäidendeid nii alustavatelt kui ka kogenud näitekirjanikelt, dramaturgidelt, kirjanikelt, teatripraktikutelt ja -huvilistelt. Tulemused tehti teatavaks 16.-18. augustil toimunud festivali ajal. Võistluse peapreemia (1500 eurot) võitis Tõnu Õnnepalu näidendi "Vennas" eest. Veel auhinnati (à 500 eurot) Raivo Küti "Kellukavälu", Kristel Leesmendi "Tund aega, et hinge minna" ja Eva Samolbergi "Tangent universum". Monomaffia 2011 veebisait. Oruaas, Riina. Monomaffia on isiklike kogemuste festival. Pärnu Postimees, 23. august 2016. Roosaar, Veste. https://parnu.postimees.ee/794730/algab-mononaidendite-voistlus Pärnu Postimees, 2. aprill 2012. "Mononäidendite võistlus 2012. Eesti Teatri Agentuur". Originaali arhiivikoopia seisuga 4. juuni 2020. Vaadatud 2. mail 2020. Festivalist Eesti Teatri Agentuuri andmebaasis
Tallinna Tantsuteater

MTÜ Tallinna Tantsuteater on Tallinnas tegutsev kutseline tantsuteater. Teater asutati 2009. Teatri juhataja on Heili Lindepuu ja kunstiline juht Dmitri Harchenko. https://web.archive.org/web/20180319152338/http://www.teater.ee/teater_eestis/teatrid/Tallinna_Tantsuteater.theatre_id-188 (vaadatud 19.03.2018) Teatri koduleht Teatrist Eesti Teatri Agentuuri andmebaasis
Oma Lava

Oma Lava (ametliku nimega Loominguline Ühendus MTÜ Oma Lava) on Eesti loominguline teatriühendus. Selle moodustavad kaks näitlejat: Külli Reinumägi ja Liia Kanemägi. Teatriühendus asutati 2009.[viide?] "Poeetiline teater" "Türgi oad" "Felix Ormusson" ... https://web.archive.org/web/20180319153545/http://www.teater.ee/teater_eestis/teatrid/Oma_Lava.theatre_id-185 (vaadatud 19.03.2018) http://omalava.ee/teater/lavastused (vaadatud 19.03.2018) Teatriühenduse koduleht Teatriühendusest Eesti Teatri Agentuuri andmebaasis
Bethe tsükkel

Bethe tsükkel, tuntud ka kui Bethe-Weizsäckeri tsükkel, on üks tähtedes toimuv termotuumareaktsioon, kus neljast vesinikutuumast tekib heeliumituum. Reaktsiooni käigus tekkiv energia võib hoida tähti kiirgavana sadu miljoneid aastaid. Sellest mitmeastmelisest reaktsioonist võtavad katalüsaatoritena osa süsiniku- ja lämmastikutuumad. Sellest tulenevalt nimetatakse Bethe tsüklit ka süsiniku-lämmastikutsükliks (CN-tsükkel). Termotuumasüntees: turvalise ja säästva energiavarustuse Horisont, 1/2005
Teoteater

Teoteater on Tallinnas tegutsev teater. Teatri asutas 1991 Piret Viisimaa. Viisimaa on ka teatri kunstiline juht. Teatri püsitrupis on 30 näitlejat. Hooaja jooksul annab teater umbes 80 etendust. https://web.archive.org/web/20180319160235/http://www.teater.ee/teater_eestis/teatrid/Teoteater.theatre_id-184 (vaadatud 19.03.2018) Teatrist Eesti Teatri Agentuuri andmebaasis
Lapitehnika

Lapitehnika on tekstiilitükkidest rõivastus- ja kodusisustusesemete valmistamise tehnika. Töö jaoks vaja minevad geomeetrilised kujundid lõigatakse kangast järk-järgult välja ja pannakse hiljem kokku, moodustades suurema mustri. Värvilisi kujundeid saab juhuslikult kokku õmmelda või järgida erilise mõju saavutamiseks kindlat korda, näiteks heledast tumedani. Lapitehnikat kasutatakse kõige sagedamini põrandavaipade tegemisel, kuid seda saab kasutada ka kottide, seinavaipade, istmekatete, seelikute, vestide ja muude rõivaste tegemisel. Rõivastuses on heaks näiteks naiste rahvariiete juurde kuulunud taskud, kuid kangatükkidest on valmistatud ka sisustuseks vajalikke esemeid­: seina-, põranda- ja voodivaipu. Põrandavaipade valmistamiseks on enamasti kasutatud villaseid kangajääke, seina- ja voodivaipu on aga tehtud segamaterjalidest ehk sellest, mis parasjagu käepärast oli. Tavaliselt kasutati sitsikanga jääke ja vanu riideid, mis olid oma aja ära elanud.
Sõltumatu Tantsu Lava

Sõltumatu Tantsu Lava (lühend STL) on lava Tallinnas Telliskivi Loomelinnakus aadressil Telliskivi tänav 60a. STLi haldab Sõltumatu Tantsu Ühendus. Laval kantakse ette tantsu- ja teatrietendusi. „Kahevahel – helge komöödia abordist ja eutanaasiast“ (5. mai 2019) https://web.archive.org/web/20180319161029/http://www.teater.ee/teater_eestis/teatrid/S%C3%B5ltumatu_Tantsu_Lava.theatre_id-159 (vaadatud 19.03.2018) Postimehe kultuuritoimetus (21. aprill 2019, 13:18). "Eestisse tuleb lavastus, mis tegeleb abordi ja eutanaasia küsimustega". Postimees. Postimees Grupp. Originaali arhiivikoopia seisuga 21. aprill 2019. Lava koduleht Lavast Eesti Teatri Agentuuri andmebaasis
Haigutamine

Haigutamine ehk haigutus on tahtmatu sügav lahtise suuga hingamisliigutus unisusest, väsimusest või igavusest. Tavaliselt hingame sisse ja välja täiesti automaatselt ega pööra sellele tähelepanu. Hingamist juhib tahtele allumatu ajuosa. Tugev väsimus ja pikaajaline umbses, tuulutamata ruumis viibimine võib hingamist pärssida. Inimene ise ei pruugi seda märgatagi, kuid keha reageerib otsekohe. Aju sunnib suu- ja rinnalihaseid krambitaoliselt kokku tõmbuma. Niimoodi saavad kopsud täiendava annuse õhku. Haigutamise ülesanne ongi kanda hoolt selle eest, et keha saaks piisavalt hapnikku ja jahutada aju. Peale selle annab organism haigutamisega märku, et saabumas on uneaeg või et aken tuleks tuulutamiseks avada. Pole olemas poolikut haigutust ja haigutust ei ole võimalik kinni hoida või alla suruda. Keskmiselt kestab üks haigutus umbes kuus sekundit. Miljon miksi. Tallinn: TEA. 2010. Lk 77.
Postiagentuur

Postiagentuur (endisaegne lühend p.-ag.; postitemplitel AG) oli väiksem kohalik postiasutus Eestis kuni 1944. aastani. Postkontor
Bušmeister

Bušmeister (Lachesis muta) on lõgismadulaste sugukonda kuuluv haruldane mürkmadu. Elupaik on Kesk- ja Lõuna-Ameerika niisked metsad. Bušmeister on oma sugukonna pikim, kuni 3,5 meetrit. Iseloomult on bušmeister rahulik, jahti peab veekogude ääres. Toiduks linnud ja pisiimetajad. Lõgistit bušmeisteril ei ole. Kurnas on 10–20 muna. Immediate First Aid for bites by Bushmaster Leviala (kaart)
Birgitz

Birgitz on vald (Gemeinde) Austrias Tirooli liidumaal Innsbrucki ringkonnas. Vald asub 859 m kõrgusel merepinnast. Valla pindala on 4,78 km². 1. jaanuaril 2016 elas seal 1386 inimest. Birgitz asub mäestikuterrassil 10 km Innsbruckist edelas. Lähimad naaberkülad on Axams läänes ja Götzens idas. Juba umbes 100. aastal eKr oli nimi "Birga" piirkonnas tuntud. Arvestades rahvastiku suurt kasvu liidetakse Birgitz kunagi lõpuks Götzensiga. Näiteks 1951. aastal elas Birgitzis vaid 361 inimest. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. https://www.statistik.at/blickgem/blick1/g70306.pdf www.geschichte-tirol.com: Birgitz Offizielle Tourismus-Homepage von Birgitz, "Innsbruck und seine Feriendörfer" Offizielle Seite der Freiwilligen Feuerwehr Birgitz
Koonulised

Koonulised (Mecoptera) on putukate selts, mille teaduslik nimetus tuleb kreekakeelsetest sõnadest mecos (pikk) ja ptera (tiivad). Maailmas on 470 liiki koonulisi, neist Eestis 7. Koonlased Panorpa communis – harilik koonlane Panorpa germanica Panorpa vulgaris Talikoonlased Boreus hiemalis Boreus westwoodi Koonuliste seltsi kuulub 9 sugukonda. Apteropanorpidae Bittacidae – sääskkoonlased Boreidae – talikoonlased Choristidae Eomeropidae Meropeidae Nannochoristidae Panorpidae – koonlased Panorpodidae Neil on hästi arenenud liitsilmad, niitjad tundlad ning suiseid kandev pea piirkond on pikenenud koonuks. Neil on kaks paari peaaegu ühesuurust tiiba, kuid esineb ka tiivutuid liike. Mati Martin 2014. Kuidas putukat ära tunda VI: Täismoondeliste pisemad rühmad. Eesti Loodus 6/7: 20–25. Mecoptera projects.ncsu.edu Mecoptera: scorpion flies www.ento.csiro.au ZBI
Ellbögen

Ellbögen on vald (Gemeinde) Innsbrucki ringkonnas Austria Tirooli liidumaal, 12 km Innsbruckist lõunas. See hajaküla paikneb Wipptali idaküljel. Ellbögen asub 1070 m kõrgusel merepinnast. Valla pindala on 34,47 km². 1. jaanuaril 2016 elas seal 1107 inimest. St. Peter St. Peter Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.  Ellbögen – pildid, videod ja helifailid Wikimedia Commonsis www.ellboegen.at Linnakese ajalugu
Carnifex

Carnifex on 2005. aastal loodud USA deathcore ansambel, mis tegutseb San Diego maakonnas Californias. Bänd on välja andnud kuus täispikka albumit ja ühe EP. Nime on kollektiiv saanud Warhammer 40K tegelaskuju Carnifex järgi. 2007 Dead in My Arms 2008 The Diseased and the Poisoned 2010 Hell Chose Me 2011 Until I Feel Nothing 2014 Die Without Hope 2016 Slow Death 2019 World War X 2006 Carnifex 2006 Hope Dies with a Decadent 2006 Love Lies in Ashes 2018 Bury Me in Blasphemy 2007 "Lie to My Face" 2008 "Answers in Mourning" 2010 "Hell Chose Me", "Sorrowspell" 2011 "Until I Feel Nothing" 2014 "Die Without Hope", "Hatred and Slaughter" 2016 "Drown Me In Blood", "Slow Death" https://www.metal-archives.com/reviews/Carnifex/Dead_in_My_Arms/475292/ https://www.metal-archives.com/reviews/Carnifex/The_Diseased_and_the_Poisoned/191113/ https://www.metal-archives.com/albums/Carnifex/Hell_Chose_Me/465292 http://www.metalinjection.net/reviews/carnifex-until-i-feel-nothing http://www.metacritic.com/music/die-without-hope/carnifex http://www.metalinjection.net/reviews/carnifex-slow-death https://www.metal-archives.com/albums/Carnifex/Love_Lies_in_Ashes/151136 Koduleht Facebook Videod Youtube's "CARNIFEX Frontman Says Deathcore Has Pretty Much Gone Away". MetalInjection (inglise). Vaadatud 19.03.2018.
Erich Moisar

Erich Johannes Moisar (4. detsember 1915 Tallinn – 16. juuni 1977 Tallinn) oli eesti arst. Ta lõpetas 1937. aastal Tallinna Linna Poeglaste Reaalgümnaasiumi, õppis aastatel 1937–1944 (lõpetas 1944 ja 1946) Tartu Riikliku Ülikooli arstiteaduskonnas, korporatsiooni Fraternitas Estica liige. 1961. aastast oli abielus laulja Sophie Sooäärega (1914–1996). Maeti 21. juunil 1977 Metsakalmistule. Album Academicum Universitatis Tartuensis 1918-1944
Film Audio

OÜ Film Audio on Eesti ettevõte, kes tegeleb filmide heliga seonduvaga. OÜ asutati 2000.[viide?] 2010 "Talvekummitus ", animafilm, dublaaž 2012 "Kolmnurga afäär", animafilm, heli 2013 "August välja!", dokumentaalfilm, koostööpartner 2016 "Miriam järve ääres", animafilm, heli ... Film Audio Eesti filmi andmebaasis (vaadatud 18.03.2018) Film Audio Eesti filmi andmebaasis
Factory

Factory (inglise keelest tähenduses 'tehas', 'vabrik') võib tähendada järgmist: Factory, Eesti filmistuudio Factory Records, Suurbritannia plaadifirma Factory, Rootsi ansambel ...
SEE

SEE või See võib tähendada järgmist: SEE, Eesti filmistuudio See (Tirool), vald Austrias Tirooli liidumaal See (perekonnanimi) ...
Biidermeier

Biidermeieriks (ka biidermeierstiiliks; saksa keeles Biedermeier) nimetatakse elustiili, mis valitses Viini kongressi (1815) ja kodanlik-demokraatlike revolutsioonide (1848) vahelisel perioodil peamiselt saksa kultuuriruumis Preisi kuningriigis, Austria keisririigis ja teistes Saksa Liidu liikmesriikides. Sõna biidermeier on tuletatud Müncheni pilkelehe Fliegende Blätter kahe tegelase – Biedermanni ja Bummelmaieri – nimedest ning oli algselt pseudonüüm, mille all avaldasid aastatel 1855–1857 oma paroodilisi luuletusi jurist Ludwig Eichrodt ja külatohter Adolf Kussmaul. Nimetust kasutatakse enam humanitaarteadustes kui stiililoos. See on periood Napoleoni sõdade lõpust kuni 1848. aasta revolutsioonini. See on kodanluse tähtsuse ja eneseteadvuse tõusu ajastu, mil reaalne võim on veel aadelkonna käes. Biidermeier ongi kodanlik stiil. See ühiskonnakiht ei otsitud ega vajanudki aadellikke voorusi nagu suurejoonelisus, mehisust või üllus. Ka romantikute nooruslik ja rahutu lemmiktüüp tekitas neis võõrastust. Seevastu hinnati nn. kodanlikke voorusi - sihiteadlikust, vagadust, usinust ja tasakaalukust. Vaatamata autoriteetide austamisele usuti, et kodanlased on ühiskonna alus ja tugi. Kõige aluseks peeti haridust ja haritust. Ülikooli professoritest said “meie aja kangelased”, kelle litoportreid koguti nii nagu tänapäeval kogutakse näitlejate ja muusikute pilte. Vaikne, sissepoole pööratud elustiil soodustas süvenemist. Seetõttu loeti ja musitseeriti palju ning tegeleti võimalusel harrastusteadusega. Väga oluliseks kujunes kodukoht, selle vaatamisväärsused ja ajalugu ning selle tundmaõppimine. Inimestevahelised suhted olid samuti väga olulised. Sõprust väärtustati kõrgelt. Kirjutati pikki kirju. Armastati ümbritseda end lähedaste ja sõprade portreedega. Tihti katsid need terveid seinu. Biidemeier hõlmas kirjandust, muusikat, kujutavaid kunste ja sisekujundust. Levis peamiselt saksakeelses kultuuriruumis, kuid sarnase nähtuse leiab ka naabermaades, eriti Taanis. Seal keeldutakse kasutamast aga saksakeelset mõistet ning nimetatakse perioodi taani kunsti “kuldajastuks”. Biidermeier lähtus põhijoontes klassitsismist, olles selle mugandatud vorm (eriti paistab silm see mööblikujunduses). Iseloomulik on käsitsivalmistatud kvaliteetsest materjalist mööbel, meeldivates heledates toonides sisekujundus ning ornamentidest loobumine. Maalikunstis on biidermeieril teatud romantilisi jooni, kuid üldiselt on tegemist pigem omalaadse vararealismiga, millele on iseloomulikud realistlikus laadis portreed. Plastikas iseseisvat stiili välja ei kujunenud.  Pikemalt artiklis Biidermeier (muusika) klassitsism realism romantism Kunstileksikon, Tallinn, "Kunst", 2000, lk 64 Juske, Ants (09.10.2009). "Biidermeier – väikekodanliku saksluse hiilgeaeg". Eesti Päevaleht. Vaadatud 22. mail 2024. Anu Allikvee. Stiilikirjeldused õpetajatele. Näituse Mikkel 10 materjalid. Eesti Kunstimuuseum 2007.
SEE (filmistuudio)

SEE on Eesti filmistuudio. Ettevõtte asutasid Hannes ja Renita Lintrop, et toota ja levitada dokumentaal- ja mängufilme. 1992 "Karistus 1995 "Ma olen väsinud vihkamast" 2002 "Läbi pimeduse" ... SEE Eesti filmi andmebaasis (vaadatud 18.03.2018) SEE Eesti filmi andmebaasis
Gaviafilm

OÜ Gaviafilm on Eesti filmitootja. OÜ asutas 1996 Rein Maran, et toota loodusfilme ja telesaateid. 2007 "Uuestisünd 2013 "Hiite lummus ... Gaviafilm Eesti filmi andmebaasis (vaadatud 18.03.2018) Gaviafilm Eesti filmi andmebaasis
Ikoon (filmistuudio)

Ikoon on Eesti filmistuudio. Ettevõte asutati 2001, et toota kino- ja videofilme. 2012 "Võidupäeva ootus Siberi Haida külas 2015 "Mesipuu poole" ... Ikoon Eesti filmi andmebaasis (vaadatud 18.03.2018) Ettevõtte koduleht Ikoon Eesti filmi andmebaasis
Aadussoo

Aadussoo on eesti perekonnanimi. Nimede eestistamisel määrati Aadussoo uueks perekonnanimeks isikutele, kelle perekonnanimi oli Adamson (1937. aastal Pärnus), Adosohn (1937. aastal Pärnus) ja Adoson (1936. aastal Torgu vallas). 2017. aasta 1. jaanuari seisuga on perekonnanimi Aadussoo Eestis 27 mehel ja 23 naisel.
Aaduste

Aaduste on eesti perekonnanimi. Nimede eestistamisel on perekonnanime Aaduste pandud isikutele, kelle perekonnanimi oli Homberk (1937. aastal Varangu vallas). 1. jaanuaril 2017 sellise perekonnanimega inimesi Eestis ei ela või on neid vähem kui 5. Geni
Rhône-Alpes

Rhône-Alpes [roon-alp] oli piirkond (1. järgu haldusüksus) Prantsusmaal. Piirkond jagunes kaheksaks departemanguks: Ain, Ardèche, Drôme, Isère, Loire, Rhône, Savoia ja Haute-Savoie. 2016. aastal liideti Rhône-Alpesi ja Auvergne'i piirkond Auvergne-Rhône-Alpesi piirkonnaks. https://www.insee.fr/fr/statistiques/2119431?sommaire=2119504
Aadva

Aadva on eesti perekonnanimi. Nimede eestistamisel määrati Aadva uueks perekonnanimeks isikutele, kelle perekonnanimi oli Audof ja Tipsner. 2017. aasta 1. jaanuari seisuga on perekonnanimi Aadva 7 mehel ja alla viiel naisel.
Aagi

Aagi on eesti perekonnanimi. Nimede eestistamisel määrati Aagi uueks perekonnanimeks isikutele, kelle perekonnanimi oli Moisejev. 1. jaanuaril 2017 sellise perekonnanimega inimesi Eestis ei ela või on neid vähem kui 5. Kalju-Johan Aagi (sündinud 1930), eesti kaevur
Aagmäe

Aagmäe on eesti perekonnanimi. Nimede eestistamisel määrati Aagmäe uueks perekonnanimeks isikutele, kelle perekonnanimi oli Aadamberg ja Akberg. 1. jaanuaril 2017 sellise perekonnanimega inimesi Eestis ei ela või on neid vähem kui 5.
Aagussaar

Aagussaar on eesti perekonnanimi. Nimede eestistamisel määrati Aagussaar uueks perekonnanimeks isikutele, kelle perekonnanimi oli Zupson (1940. aastal Tartus). 2017. aasta 1. jaanuari seisuga on perekonnanimi Aagussaar Eestis 5 mehel ja alla viiel naisel.
Aagver

Aagver on eesti perekonnanimi. Nimede eestistamisel määrati Aagver uueks perekonnanimeks isikutele, kelle perekonnanimi oli Aager (1935. aastal Kalvi vallas). 2017. aasta 1. jaanuari seisuga on perekonnanimi Aagver Eestis 6 mehel ja 6 naisel.
Aalak

Aalak on eesti perekonnanimi. Nimede eestistamisel määrati Aalak uueks perekonnanimeks isikutele, kelle perekonnanimi oli Abramtshik, Abramtshuk, Artemenok ja Matvejev. 1. jaanuaril 2017 sellise perekonnanimega inimesi Eestis ei ela või on neid vähem kui 5. Jakob Aalak (1898–1961), eesti tšellist